Skupina živca

Skupina živca je minerálna skupina triklinických, monoklinických, alebo rombických tektosilikátov všeobecného vzorca AxBy[AlzSi4-zO8], kde x=0 až 1, y=0 až 1, z=1 až 2. Sú jednými z najvýznamnejších horninotvorných minerálov, keďže sa rozhodujúcou mierou podieľajú na zložení zemskej kôry.

 A - Na, K
 B - Ca, Ba, Sr

 Výskyt  
náhľad|Fázový diagram stability živcov (An-Ab-Or
Živce sú bežné minerály vyvretých hornín, vyskytujú sa aj v metamorfovaných a usadených horninách. Sú preto najbežnejšími horninotvornými minerálmi. Tvoria až 50 hmotnostných percent zemskej kôryKrist, E., Krivý, M., 1985: Petrológia. Alfa, Bratislava, 464 s.. 

 Rozdelenie 
Do skupiny živcov patria nasledovné minerály:
 sodno-draselné živce/draselno-sodné živce/alkalické živce:
 draselné živce:DÁVIDOVÁ, Štefánia a Univerzita Komenského v Bratislave. Základy mineralógie a petrológie: mineralógia. V Bratislave: Univerzita Komenského, 1990, S. 129.
 ortoklas/živec draselný - KAlSi3O8
 kokčetavit [vzorec rovnaký ako ortoklas] (niekedy sa zaraďuje mimo draselných živcov)
 mikroklín [vzorec rovnaký ako ortoklas]
 sanidín [vzorec rovnaký ako ortoklas] (niekedy sa zaraďuje mimo draselných živcov)
 anortoklas - (Na,K)AlSi3O8 (prechod medzi ortoklasom a albitom)
 rubiklín - RbAlSi3O8
 ferisanidín - K(Fe3+Si3O8)
 sodno-vápenaté živce/vápenato-sodné živce/plagioklasy:
 albit/živec sodný - NaAlSi3O8 - alternatívne sa zaraďuje do sodno-draselných živcov
 kumdykolit [vzorec rovnaký ako albit] - alternatívne sa zaraďuje do sodno-draselných živcov
 lingunit [vzorec rovnaký ako albit] 
 oligoklas/živec sodno-vápenatý (prechod medzi albitom a andezínom)
 andezín (prechod medzi oligoklasom a labradoritom)
 labradorit (staršie: labrador)/živec vápenato-sodný (prechod medzi andezínom a bytowitom)
 bytownit (prechod medzi labradoritom a anortitom)
 anortit/živec vápenatý - CaAl2Si2O8 
 dmisteinbergit [vzorec rovnaký ako anortit]
 svjatoslavit [vzorec rovnaký ako anortit] 
 draselno-bárnaté živce/bárnaté živce/hyalofány: 
 hyalofán - (K,Na,Ba)[Si2(Al,Si)2O8] (prechod medzi ortoklasom a celsiánom)
 celsián (staršie: celzián) - BaAl2Si2O8
 hexacelsián (staršie: hexacelzián) [vzorec rovnaký ako celsián]
 paracelsián (staršie: paracelzián) [vzorec rovnaký ako celsián]
 filatovit - K(Al,Zn)2(As,Si)2O8
 iné (občas zaraďované mimo skupiny živec):
 slawsonit - (Sr,Ca)Al2Si2O8
 buddingtonit - NH4AlSi3O8
 reedmergnerit - NaBSi2O8

Minerály podobné skupine živec (občas zaraďované do skupiny živec) sú:
 banalsit - BaNa2[Al2Si2O8]2
 stronalsit - SrNa2[Al2Si2O8]2
 lisetit - Na2Ca[Al2Si2O8]2

 Využitie a význam 
Živce obohacujú pôdu o minerálne látky, sú dôležitým indexovým minerálom pri rozoznávaní hornínVladár, J., 1982, Encyklopédia Slovenska VI. zväzok T - Ž. Veda, Bratislava, s. 657. Používajú sa ako surovina pre keramický a sklársky priemysel, kde sa využívajú ako zdroj alkálií. Vhodné sú preto len draselné a sodné živce, z plagioklasov iba bázické členy radu.

 Premeny 
Živce ľahko podliehajú rozkladu, napríklad pôsobením fluíd, jednak pri tuhnutí magmy, ako i hydrotermálne. Nie sú odolné ani voči mechanickému zvetrávaniu. Typické reakcie premeny živcov sú kaolinizácia, sericitizácia a saussuritizácia. Produktom ich chemického zvetrávania na povrchu sú ílové minerály.

 Referencie 

 Iné projekty 

 Externé odkazy 
 Skupina živca na www.mindat.org

 Skupina živca